Sagredo exigeix que els ajuntaments participen en la redacció de l'esborrany del Patsecova
26/01/2016

# Sagredo exigeix que els ajuntaments participen en la redacció de l'esborrany del Patsecova

[![L'alcalde, Juan Antonio Sagredo, en el seu despatx](/images/noticias/2016/01/Alcalde.jpg)](/images/noticias/2016/01/Alcalde.jpg)

26.01.2016

L'Alcalde de Paterna reclama a la Direcció general de Comerç que “si van a obligar-nos als ajuntaments a decidir què part del nostre sòl serà comercial, que ens escolten prèviament i que tingam veu en la confecció de la normativa”

L'Alcalde de Paterna, Juan Antonio Sagredo, ha exigit que els ajuntaments valencians puguen participar de la redacció de l'esborrany del Pla d'Acció Territorial Sectorial del Comerç de la Comunitat Valenciana. Així ho ha reclamat a la Direcció general de Comerç, que aquests dies està preparant la nova normativa.

El primer edil ha assenyalat que “si van a obligar-nos als ajuntaments a decidir què part del nostre sòl serà terciari i quina part terciari comercial, que ens escolten prèviament i que tingam veu en la confecció d'aquesta nova norma”. “Almenys així ho va a demanar Paterna oficialment, ja que sempre que es parla d'aquest assumpte se'ns al•ludeix de forma directa o indirecta”, ha assenyalat. Sagredo ha lamentat, a més, que des de la Direcció general de Comerç s'estiga demonizant als consistoris. “Els ajuntaments no som els dolents ni els culpables per voler apostar per la indústria i pel comerç, per tant no necessitem d'un ultimàtum”, ha sentenciat el primer edil.

L'Alcalde de Paterna ha mostrat la seua preocupació per conèixer “qui es farà càrrec de pagar els recursos econòmics i humans” que requerisca adaptar-se al nou Pla d'Acció Territorial Sectorial del Comerç de la Comunitat Valenciana. “Caldrà concretar quant temps tindrem per a adaptar-nos al nou Patsecova i, sobretot, haurem de saber què opinem els consistoris perquè no siga una imposició unilateral”, ha explicat.

Sagredo ha defensat que “si en algun municipi de la Comunitat està clara l'aposta per la indústria eixe lloc és Paterna, ciutat que compta amb 5 polígons industrials i en la qual un 15% del nostre terme municipal està dedicat a sòl terciari industrial”. A més, el primer edil ha avançat que “anem a apostar per la reindustrialització, a través de SmarTower i del Pla Actua, projectes que injectaran més de 15 milions d'euros i que milloraran no solament la nostra zona industrial sinó també la de tota la comarca”.

Al que ha afegit que més de 15.000 persones que no viuen a Paterna treballen ací. “També, com a la Comunitat Valenciana, tenim un problema de finançament, perquè hem d'assumir despeses extraordinàries que no són de la nostra competència, per la qual cosa reclamem que Paterna siga considerada ‘Gran Ciutat’, catalogació que injectaria 10 milions d'euros en una legislatura i amb la qual podríem tenir un finançament just”. Referent a açò, l'Alcalde de Paterna ha demanat “altura de mires i responsabilitat” a l'administració autonòmica perquè “no poden llevar-nos les competències quan els interessa i posar-nos-les damunt quan els convé, com és el cas”, ha conclòs.